7.

On äärmiselt oluline, et liikmesriik kaaluks hoolikalt konteksti , milles andmed on esitatud, et kohaldada õiget andmekaitseperioodi. Järgnevalt on esitatud kokkuvõte mitmest erinevast andmete esitamise stsenaariumist ja iga juhtumi puhul kasutatud andmekaitse kohaldamise viisist. Toimeaine andmed, nagu on määratletud direktiivi 91/414/EMÜ II lisas, määruses (EL) nr 544/2011 ning määruses (EL) nr 283/2013 (4) Stsenaarium – esitatud andmete liik ja mida need toetavad Andmekaitseperiood Märkused 8. Toimeaine andmed, mis on esitatud algselt direktiivi 91/414/EMÜ I lisasse kantud uue toimeaine kohta (direktiivi 91/414/EMÜ kohane uus toimeaine). Vt artikli 80 lõike 2 punkt b. Kümme aastat alates toimeaine esimese heakskiitmise (I lisasse kandmise) kuupäevast. Selliste toimeaine andmete kaitsmine lõpeb kõigis liikmesriikides samal ajal. 9. Toimeaine andmed, mis on esitatud algselt direktiivi 91/414/EMÜ I lisasse kantud olemasoleva toimeaine kohta (direktiivi 91/414/EMÜ kohane olemasolev toimeaine). Vt artikli 80 lõike 2 punkt a. Viis aastat alates toimeaine esimese heakskiitmise (I lisasse kandmise) kuupäevast nende täiendavate andmete korral, mis on vajalikud esimese I lisasse kandmise toetamiseks. Selliste toimeaine andmete kaitsmine lõpeb kõigis liikmesriikides samal ajal andmete puhul, mis on olulised I lisasse kandmiseks/heakskiitmiseks ja mida ei kasutatud riikliku loa saamiseks enne toimiku esitamist. Kui katse- ja uuringuandmeid kasutati riikliku loa saamiseks enne toimeaine toimiku esitamist, võidakse kohaldada vanu siseriiklikke õigusnorme. 10. Toimeainet käsitlevad kinnitavad andmed, mis on esitatud direktiivi 91/414/EMÜ kohaselt uue või olemasoleva toimeaine kohta (hinnatud pärast heakskiitmist). Vt juhenddokument SANCO 5634/2009 (5). Neid andmeid ei kaitsta, välja arvatud juhul, kui heakskiitmismäärust muudetakse kinnitavate andmete hindamise tulemusena (või muudetakse selle tulemusena kriitilisi näitajaid). Sel juhul kohaldatakse kinnitavate andmete suhtes andmekaitset viie aasta jooksul alates esialgsest heakskiitmisest (mitte muudetud heakskiidu andmisest). Need andmed ei ole üldiselt kaitstud. 11. Toimeaine andmed, mis on esitatud artikli 80 lõike 1 punkti a kohase uue toimeaine kohta – direktiivi 91/414/EMÜ kohased menetluses olevad uued toimeained; nende ainete suhtes kohaldatakse määrust (EL) nr 188/2011). Vt artikli 80 lõike 2 punkt b. Kümme aastat alates toimeaine heakskiitmise kuupäevast. Selliste toimeaine andmete kaitsmine lõpeb kõigis liikmesriikides samal ajal. 12. Toimeaine andmed, mis on esitatud koos taotlusega artikli 80 lõike 1 punktide b, c ja d kohaste toimeainete puhul – AIR1-toimeained ja uuesti esitatud andmed (määruses (EÜ) nr 737/2007 loetletud ained, ained, mille suhtes kohaldatakse määrust (EÜ) nr 33/2008 ning mis on loetletud otsustes 2008/934/EÜ ja 2008/941/EÜ). Vt artikli 80 lõike 2 punktid a ja c. Viis aastat alates toimeaine (uuesti) heakskiitmise kuupäevast. Andmete kaitsmine lõpeb kõigis liikmesriikides samal ajal. Andmete uuesti esitamise korral kohaldatakse andmekaitset kogu toimiku suhtes (sealhulgas vanad andmed, mis esitati esimese loetellu kandmata jätmise korral, kuna need olid heaks kiitmiseks vajalikud). 13. Toimeaine andmed, mis esitati koos määruse artikli 7 kohase taotlusega (määrusekohane uus toimeaine) ja koos loa taotlusega vastava taimekaitsevahendi jaoks (määruse artikkel 33). Kümme aastat esimesele kõnealust toimeainet sisaldavale taimekaitsevahendile esimesest loa andmise kuupäevast igas liikmesriigis, kus andmed on loa saamiseks vajalikud. Andmete kaitsmine võib liikmesriikides lõppeda eri ajal olenevalt riikliku loa väljaandmise kuupäevast. Toimeaine heakskiitmiseks vajalikud uuringud määrab kindlaks referentliikmesriik (järgnevalt määrab liikmesriik kindlaks ja loetleb uuringud, mille andmeid riiklikul tasandil kaitstakse). Märkus 1: sama andmekaitseperioodi kohaldatakse ka siis, kui toimeaine on asendamisele kuuluv toimeaine. Märkus 2: see kehtib ka juhul, kui esimene luba anti kooskõlas artikliga 30 (ajutised load). 14. Toimeaine andmed, mis esitati koos määruse artikli 22 kohase taotlusega (madala riskiastmega uus toimeaine) ja koos loa taotlusega vastava taimekaitsevahendi jaoks. 13 aastat kõnealust madala riskiastmega toimeainet sisaldavale madala riskiastmega taimekaitsevahendile loa andmise kuupäevast igas liikmesriigis. Andmete kaitsmine võib liikmesriikides lõppeda eri ajal olenevalt riikliku loa väljaandmise kuupäevast. Toimeaine heakskiitmiseks vajalikud uuringud määrab kindlaks referentliikmesriik (järgnevalt määrab liikmesriik kindlaks ja loetleb uuringud, mille andmeid riiklikul tasandil kaitstakse). 15. Uue toimeaine andmed, mis esitati ja mida põhjendati koos määruse artikli 15 kohase taotlusega (pikendamine) ning koos loa pikendamise taotlusega vastava taimekaitsevahendi jaoks (artikkel 43). Kohaldatakse ka madala riskiastmega toimeainete suhtes. 30 kuud kõnealust toimeainet sisaldava taimekaitsevahendi loa esimese pikendamise kuupäevast igas liikmesriigis, kus andmed on loa pikendamiseks vajalikud. Andmete kaitsmine võib liikmesriikides lõppeda eri ajal olenevalt riikliku loa väljaandmise kuupäevast, kuigi pikendamiste ajakavad on ühtlustatud. Kohaldatakse ainult uute andmete suhtes, mida kasutatakse toimeaine heakskiidu pikendamiseks, kui asjaomased andmed on samuti vajalikud asjaomast toimeainet sisaldava taimekaitsevahendi loa pikendamise toetamiseks. Märkus: sama andmekaitseperioodi kohaldatakse ka siis, kui toimeaine on asendamisele kuuluv toimeaine. 16. Toimeainet käsitlev kinnitav teave, mis on esitatud uue või olemasoleva toimeaine kohta (hinnatud pärast heakskiitmist) seoses määruse (EÜ) nr 1107/2009 kohaselt välja antud heakskiitudega. Selline olukord tekib, kui kinnitav teave esitatakse pärast loa andmist. Juhul kui kinnitav teave on loa andmiseks vajalik, kaitstakse kinnitavat teavet koos peamiste toimeaine andmete paketiga uue toimeaine kohta, st kümme aastat alates esimese loa andmisest, või pikendatud loaga toimeainete puhul 30 kuud alates loa muutmise kuupäevast või loa säilitamise otsuse kuupäevast igas liikmesriigis. Üldiselt ei ole kinnitava teabe esitamine loa andmiseks vajalik (artikli 59 lõike 1 esimese lõigu punkt a). Vajaduse korral kohaldatakse osutatud kaitsetähtaegu. 17. Toimeaine andmed, mis on esitatud uue taimekaitsevahendi esimese loa taotlemiseks või juba loa saanud taimekaitsevahendi uue kasutusala lubamiseks ja mis ei ole vajalikud kõnealuse toimeaine heakskiitmiseks või selle loa pikendamiseks. Kümme aastat alates taotluses käsitletavale taimekaitsevahendile loa andmise kuupäevast. Kui andmeid uue toimeaine kohta on vaja taimekaitsevahendi loa muutmiseks, arvestatakse kõnealuste andmete kaitseperioodi taimekaitsevahendile esimese loa andmise, mitte uue kasutusala lubamise kuupäevast alates. 18. Uue toimeaine andmed, mis esitati ja mida põhjendati koos määruse artikli 15 kohase taotlusega (pikendamine) ja koos loataotlusega uue taimekaitsevahendi jaoks (artikkel 33). Kümme aastat alates kõnealust toimeainet sisaldavale UUELE taimekaitsevahendile esimese loa andmise kuupäevast igas liikmesriigis, kus andmed on UUE taimekaitsevahendi jaoks loa saamiseks vajalikud ning luba antakse enne olemasoleva taimekaitsevahendi loa pikendamist artikli 43 kohaselt. Kui andmekaitse kohaldamist taotletakse loa pikendamiseks, samuti uuele taimekaitsevahendile loa saamiseks, ei kaitsta andmeid pärast lühima perioodi lõppu. Andmekaitseperiood on seotud esimesena antud loaga: — kümme aastat, kui artikli 33 kohane luba antakse enne artikli 43 kohast luba; — 30 kuud, kui artikli 43 kohane luba antakse enne artikli 33 kohast luba.

Taimekaitsevahendi andmed, nagu on määratletud direktiivi 91/414/EMÜ III lisas, määruses (EL) nr 545/2011 ning määruses (EL) nr 284/2013 (6) Stsenaarium – esitatud andmete liik ja mida need toetavad Andmekaitseperiood Märkused 19. Taimekaitsevahendi andmed, mis on esitatud koos direktiivi 91/414/EMÜ artikli 4 kohase taotlusega ja mis olid 14. juuni 2011. aasta seisuga läbivaatamisel (enne 14. juunit 2011 esitatud uus taimekaitsevahend). Kõnealuse loa saamiseks esitatud andmed toimeaine kohta – vt punkte 8, 9 ja 12. Kümme aastat taimekaitsevahendi andmete puhul alates esimese loa saamisest igas liikmesriigis. Kohaldatakse määruse artikli 80 lõike 5 punkti a. Andmekaitse aluseks on otsus menetluses oleva loa kohta. Seepärast kohaldatakse määrust (EÜ) nr 1107/2009, eelkõige selle artiklit 59 kohe, kui on vastu võetud otsus loa andmiseks. 20. Taimekaitsevahendi andmed, mis on esitatud koos määruse artikli 33 kohase taotlusega (määrusekohane uus taimekaitsevahend). Kõnealuse loa saamiseks esitatud andmed toimeaine kohta – vt punkte 8, 9, 13, 16 ja 18. 10 aastat alates kõnealusele taimekaitsevahendile esimese loa andmise kuupäevast igas liikmesriigis. Andmete kaitsmine võib liikmesriikides lõppeda eri ajal olenevalt esimese loa väljaandmise kuupäevast asjaomases liikmesriigis. Tuleb märkida, et kõigi pärast 14. juunit 2011 esitatud taimekaitsevahendi loa taotluste suhtes kohaldatakse määrust kooskõlas artikli 80 lõikega 5. 21. Taimekaitsevahendi andmed, mis on esitatud koos määruse artikli 40 kohase taotlusega (vastastikune tunnustamine). Kõnealuse loa saamiseks esitatud andmed toimeaine kohta – vt punkte 8, 9, 13, 16 ja 18. 10 aastat alates kõnealusele taimekaitsevahendile esimese loa andmise kuupäevast igas liikmesriigis. Andmekaitset tuleb kohaldada liikmesriigi väljastatud luba toetavate andmete suhtes, võttes siiski arvesse, et liikmesriigile toimiku esitamine on nõutav üksnes siis, kui asjaomane liikmesriik seda taotleb. Ka siis, kui andmeid ei esitata, on need üksteise menetlusi vastastikku tunnustavates liikmesriikides siiski tõhusalt kaitstud. Liikmesriik vastutab selle kinnitamise eest, et andmetele ei ole ette nähtud andmekaitseperioodi või et ettenähtud andmekaitseperiood on kõnealuse liikmesriigi territooriumil lõppenud. Nad võivad kasutada taotlejate esitatud teavet (vt punkt 31). 22. Uue taimekaitsevahendi/kasutusala andmed, mis on esitatud koos muutmistaotlusega (uus põllukultuur) vastavalt määruse artiklile 33 (muutmine seoses uue põllukultuuriga). Kümme aastat kõnealuse taimekaitsevahendi esimese loa kuupäevast igas liikmesriigis (mitte uuel põllukultuuril kasutamise lubamise kuupäevast alates). Märkus: artikli 59 lõike 1 punktis a osutatakse spetsiaalselt muutmisele, et lubada kasutamist mõnel teisel põllukultuuril. 23. Uue taimekaitsevahendi/kasutusala andmed, mis on esitatud koos muutmistaotlusega (uus hea põllumajandustava olemasoleva põllukultuuriga) vastavalt määruse artiklile 33 (muutmine seoses uue hea põllumajandustavaga olemasoleval põllukultuuril). Uut head põllumajandustava käsitlevaid andmeid ei kaitsta, kuid esialgse toimiku andmete kaitse jääb samaks. Märkus: artikli 59 lõike 1 punktis a osutatakse ainult muutmisele, et lubada kasutamist mõnel teisel põllukultuuril. 24. Uue taimekaitsevahendi/kasutusala andmed, mis on esitatud koos taotlusega olemasoleva taimekaitsevahendi uue koostise jaoks vastavalt määruse artiklile 33 (uus koostis). Kümme aastat alates kõnealuse taimekaitsevahendi esimese loa kuupäevast igas liikmesriigis (kuid ainult uue koostise toetamiseks esitatud andmete puhul). Madala riskiastmega taimekaitsevahendite puhul on see periood 13 aastat (vt punkt 25). Koostise oluline muutmine, mille puhul on nõutav andmete esitamine, on sisuliselt uue toote andmete esitamine. Vt juhenddokumenti (7) SANCO 12638/2011 lubatud taimekaitsevahendite keemilise koostise oluliste ja vähemoluliste muudatuste kohta. 25. Taimekaitsevahendi andmed, mis on esitatud koos määruse artikli 47 kohase taotlusega (madala riskiastmega taimekaitsevahendid). Kõnealuse loa saamiseks esitatud andmed toimeaine kohta – vt punkt 14. 13 aastat alates kõnealusele taimekaitsevahendile esimese loa andmise kuupäevast igas liikmesriigis. Andmete kaitsmine võib liikmesriikides lõppeda eri ajal. 26. Taimekaitsevahendi andmed, mis on esitatud koos määruse artikli 43 kohase loa pikendamise taotlusega – taimekaitsevahend sisaldab vähemalt ühte toimeainet, mida käsitletakse AIR2- või sellele järgnevates programmides. Kõnealuse loa saamiseks esitatud andmed toimeaine kohta – vt punkt 15. 30 kuud alates kõnealuse taimekaitsevahendi loa esimese pikendamise kuupäevast igas liikmesriigis. Andmete kaitsmine võib liikmesriikides lõppeda eri ajal (kuigi need kuupäevad peaksid pikendamise tähtaegade tõttu olema sarnased). Kohaldatakse ainult uute andmete suhtes, mis on vajalikud taimekaitsevahendi taaslubamise toetamiseks.

Vähe levinud või väikese kasvupinnaga kultuuridel kasutamisega seotud andmed, nagu on määratletud artikli 51 lõike 2 punktis d Stsenaarium – esitatud andmete liik ja mida need toetavad Andmekaitseperiood Märkused 27. Loa hoidja esitatud andmed kehtivuse laiendamise toetamiseks vähe levinud või väikese kasvupinnaga kultuuridel kasutamistele (vastavalt artiklile 51) – nt andmed jääkide kohta. Andmekaitset kohaldatakse koos taimekaitsevahendi andmete kaitseperioodi lõppkuupäevaga igas liikmesriigis (mitte kümme aastat kasutuse pikendamise loa kuupäevast alates). Märkus: artikli 59 kohaselt tagatud toimeaine ja taimekaitsevahendi andmete kaitset pikendatakse kolme kuu võrra iga vähe levinud või väikese kasvupinnaga kultuuridel kasutamiseks antud loa pikendamise korral. Märkus: artikli 80 lõike 2 kohaselt tagatud toimeaine ja taimekaitsevahendi andmete kaitset ei pikendata. Artikli 59 alusel kaitstud andmete põhikaitse laiendamiseks ei tohi vähe levinud või väikese kasvupinnaga kultuuridel kasutamine põhineda ekstrapoleerimisel ning taotlus peab olema esitatud viie aasta jooksul alates taimekaitsevahendi algse loa andmisest. Pikendatakse maksimaalselt 13 aastani (madala riskiastme korral 15 aastani). 28. Ameti- või teadusasutuste, põllumajandusorganisatsioonide või kutseliste kasutajate (muud kui loa hoidjad) esitatud andmed vähe levinud või väikese kasvupinnaga kultuuridel kasutamisele laiendamise (artikli 51 alusel) toetamiseks, nt andmed jääkide kohta. Kaitstakse vastavalt taimekaitsevahendi andmete kaitseperioodi lõppemisele igas liikmesriigis. Märkus: algset luba toetavate andmete kümneaastane kaitse ei muutu (kolmekuine pikendus puudub). Põhikaitset ei pikendata, kui taotluse on esitanud muu isik kui loa hoidja – isegi kui andmed on loonud loa hoidja.